Sylvester Turner

Sylvester Turner (* 27. september 1954, Houston, Texas, USA – † 5. marec 2025, Washington, D. C., USA) bol americký právnik a politik, ktorý slúžil ako člen Snemovne reprezentantov USA za 18. okres Texasu od januára 2025 do jeho smrti v marci, 62. starosta Houstonu v Texase od roku 2016 do roku 2024 a člen Texaskej snemovne reprezentantov v rokoch 19892016. Bol členom Demokratickej strany. Navštevoval University of Houston a Harvard University.

O post starostu Houstonu sa neúspešne uchádzal už v rokoch 1991 a 2003. V roku 2015 vyhral starostovské voľby, keď porazil Billa Kinga v druhom kole o 4 082 hlasov z 212 696 odovzdaných hlasov v najtesnejších voľbách starostu v histórii Houstonu podľa percentuálneho podielu. V roku 2019 bol znovuzvolený na druhé obdobie.

 Raný život 
Turner sa narodil 27. septembra 1954 v Houstone v Texase ako šieste z deviatich detí a bol vychovaný v komunite Acres Homes v severozápadnom Houstone jeho otcom, komerčným maliarom, a jeho matkou, chyžnou v hoteli. Na univerzite v Houstone vyštudoval s bakalárskym titulom v politológii. Vyštudoval tiež právnicku faktultu Harvardu s titilom JD.

 Advokátska prax 
Po ukončení právnickej fakulty nastúpil Turner do advokátskej kancelárie Fulbright & Jaworski. V roku 1983 založil vlastnú firmu Barnes & Turner. Pôsobil ako mimoriadny profesor na Thurgood Marshall School of Law, ako lektor seminárov na South Texas College of Law a na právnickej fakulte University of Houston. Turner bol prijatý do praxe v štáte Texas, na federálnom okresnom súde pre južný okres v Texase a na odvolacom súde piateho obvodu. Bol členom State Bar of Texas, American Bar Association, National Bar Association, Houston Lawyers Association a Houston Bar Association. Turner pôsobil mnoho rokov ako imigračný právnik v Houstone.

 Politická kariéra 
V roku 1984 sa Turner uchádzal o post komisára okresu Harris, okrsok 1 v demokratických primárkach, ale prehral s El Francom Leem. O 4 roky neskôr bol zvolený do Texaskej snemovne reprezentantov za 139. obvod v Harris County a zostal vo funkcii až do roku 2014. V tom čase Turner neúspešne kandidoval na starostu Houstonu v rokoch 1991 a 2003.

Počas svojej kampane na starostu Houstonu v roku 1991 Wayne Dolcefino z KTRK-TV zverejnil investigatívnu správu, v ktorej spochybňoval Turnera pre účasť na prepracovanom poistnom podvode. Výsledný škandál nakoniec stál Turnera voľby. Turner zažaloval Dolcefina a KTRK a pôvodne mu bolo udelené vyrovnanie za urážku na cti vo výške 5,5 milióna dolárov, ktoré predsedajúci sudca znížil na 3,25 milióna dolárov. KTRK sa proti rozsudku odvolala.
Turner pôsobil viac ako 25 rokov v Texaskej snemovni reprezentantov a počas svojho pôsobenia slúžil aj ako člen rady pre legislatívny rozpočet a výboru pre štátne záležitosti, podpredseda výboru pre rozpočtové prostriedky snemovne a predseda podvýboru podľa článkov 1, 4 & 5 (všeobecná vláda, súdnictvo, verejná bezpečnosť a trestné súdnictvo). Bol tiež predsedom Texaského legislatívneho čierneho výboru a legislatívnej delegácie oblasti Greater Houston. Turner podporoval politiky na prilákanie lekárov do oblastí s nedostatočnou obsluhou, navrhol opatrenie na zvýšenie štátneho financovania služieb duševného zdravia v okrese Harris z 32 miliónov na 200 miliónov dolárov a pracoval na zvýšení prostriedkov na právnu pomoc pre chudobných Texasanov.náhľad| Turner s taiwanskou prezidentkou Cchaj Jing-wen v januári 2017.Vo februári 2020 Turner podporil Michaela Bloomberga v prezidentských primárkach Demokratickej strany v roku 2020. V marci 2020 však zmenil svoju podporu na bývalého viceprezidenta Joea Bidena.

 Osobný život a smrť 
Turner bol členom cirkvi bez múrov. V rokoch 1983 až 1991 bol ženatý s Cheryl Turnerovou, s ktorou mal jednu dcéru Ashley Paige Turnerovú.

V novembri 2022 Turner prezradil, že počas leta mu bola diagnostikovaná rakovina kostí, kvôli ktorej mal operáciu a šesť týždňov radiačnej liečby.

Večer 4. marca 2025 Turnerovi počas práce vo Washingtone, D. C. prišlo zle, ale vďaka poskytnutej zdravotnej starostlivosti bol schopný zúčastniť sa prejavu prezidenta Donalda Trumpa v kongrese v ten deň. Neskôr bol prijatý do nemocnice, odkiaľ ho prepustili do jeho domovu vo Washingtone, kde zomrel skoro ráno 5. marca 2024 vo veku 70 rokov.

 Referencie 

 Iné projekty 

Kategória:Osobnosti z Houstonu
Kategória:Právnici USA
Kategória:Politici USA
Kategória:Členovia Demokratickej strany USA
Kategória:Primátori Houstonu
Kategória:Politici afroamerického pôvodu
Kategória:Vyučujúci na University of Houston
Kategória:Absolventi University of Houston
Kategória:Absolventi Harvard University